פרס מרקיורי

פרס מרקיורי (באנגלית: Mercury Prize, בעבר נקרא Mercury Music Prize) הידוע כיום עקב חסות כפרס בארקלי מרקיורי (Barclaycard Mercury Prize), הוא פרס המוזיקה החשוב והמכובד ביותר בתעשיית המוזיקה הבריטית. פרס מרקיורי ניתן פעם בשנה לאלבום הטוב ביותר בבריטניה או אירלנד, בדומה לפרס הגראמי האמריקאי.

פרס מרקיורי נוסד בשנת 1992 על ידי התאחדות חברות התקליטים הבריטית כאלטרנטיבה לטקס פרסי המוזיקה הבריטית. במקור נותנת החסות לפרס הייתה חברת "מרקיורי תקשורת" (Mercury Communications) ומשם קיבל הפרס את שמו. בהמשך הוא מומן על ידי טכניקס מ-1998 עד 2001, פנסוניק מ-2002 עד 2003, ו-Nationwide Building Society מ-2004 עד 2008. החל ממרץ 2009 מממנת את הפרס חברת Barclaycard.

הזוכה או הזוכים בפרס מקבלים 20 אלף לירה שטרלינג. המועמדים לפרס נבחרים על ידי פאנל של נבחרים המורכב ממוזיקאים, מנהלים מוזיקליים, עיתונאים ודמויות מפתח נוספות בתעשיית המוזיקה בבריטניה ואירלנד. ההכרזה על הזוכים בפרס נערכת לרוב בספטמבר, חודשיים לאחר ההכרזה על המועמדים שנערכת ביולי.

פרס מרקיורי נחשב לפרס יוקרתי ולרוב נצפית עלייה במכירות התקליטים בקרב להקות או זמרים שהיו מועמדים או זכו בפרס, במיוחד כאשר מדובר באמנים יחסית לא-מוּכרים. כך לדוגמה, לאחר זכייתה של ספיץ' דבל בפרס בשנת 2009 זינקו מכירות התקליטים שלה ביותר מפי 40.

נכון ל-2022, הזמרת פי ג'יי הארווי היא האמן היחיד שזכה פעמיים בפרס (ב-2001 וב-2011).

רשימת הזוכים בפרס
שמאל|ממוזער|250px|פי ג'יי הארווי, זוכת הפרס בשנת 2001 על אלבומה Stories from the City, Stories from the Sea
שמאל|ממוזער|250px|קלאקסונס, זוכי הפרס בשנת 2007 על אלבומם Myths of the Near Future

 שנה  הזוכה  אלבום  הערה1992פריימל סקרים Screamadelica1993סווייד Suede1994M PeopleElegant Slumming1995פורטיסהדDummy1996פאלפDifferent Class1997רוני סייז / רפרזנט New Forms1998גומז Bring It On1999Talvin SinghOk2000Badly Drawn BoyThe Hour of Bewilderbeast2001פי ג'יי הארוויStories from the City, Stories from the Sea2002Ms. Dynamite A Little Deeper2003דיזי רסקל Boy in da Corner2004פרנץ פרדיננד Franz Ferdinand (album)|Franz Ferdinand2005אנתוני והג'ונסונסI Am a Bird Now2006ארקטיק מאנקיז Whatever People Say I Am, That's What I'm Not2007קלאקסונסMyths of the Near Future2008אלבוThe Seldom Seen Kid2009ספיץ' דבלSpeech Therapy2010The xxXX2011פי ג'יי הארוויLet England Shake2012אלט ג'ייAn Awsome Wave2013ג'יימס בלייקOvergrown2014יאנג פאד'רסDead2015בנג'מין קלמנטייןAt Least for Now2016סקפטהKonnichiwa2017סמפהProcess2018Wolf AliceVisions of a Life2019DavePsychodrama2020מייקל קיוונוקהKiwanuka2021ארלו פארקסCollapsed in Sunbeams2022ליטל סימזSometimes I Might Be Introvert2023Where I'm Meant to Be2024אינגליש טיצ'רThis Could Be Texas

קישורים חיצוניים



 פרס מרקורי באתר ה-BBC (גוף השידורים הרשמי)

הערות שוליים

קטגוריה:מוזיקה בריטית
מרקיורי
מרקיורי